**Model subiect – Concursul Național de Istorie ,,Nicolae Iorga”**

**Clasa a VII-a**

**- Toate subiectele sunt obligatorii. Se acordă 10 puncte din oficiu.**

**- Timpul efectiv de lucru este de 2 ore.**

**Subiect I 50 Puncte**

**1**. Încercuiți, pe foaia de concurs, litera corespunzătoare răspunsului corect, pentru fiecare dintre afirmațiile de mai jos: **5 X3p=15 puncte**

1. Alianța celor trei împărați a fost creată cu scopul de a izola diplomatic pe:

a. Italia b. Franța c. Rusia

2. Constituirea Triplei Alianțe (Puterilor Centrale) a fost realizată în anul:

a. 1879 b. 1907 c. 1882

3. România va adera la Puterile Centrale în anul:

a. 1883 b. 1904 c. 1891

4. Când România a semnat tratatul secret cu Puterile Centrale, pe tronul țări se găsea:

a. Mihai I b. Carol I c. Ferdinad

5. Primul Război Mondial s-a declanșat la data de:

a. 28 iunie 1914 b. 1 august 1914 c. 28 iulie 1914

**2.** Citiți cu atenție afirmațiile de mai jos. Dacă apreciați că un enunț este adevărat, încercuiți litera **A**, iar dacă este fals, încercuiți litera **F**.  **5 X3 p=15 Puncte**

1.Franz Ferdinand, moștenitorul tronului Austro-Ungar a fost asasinat la 28 iunie 1914. **F A**

2. O cauză a Primului Război Mondial este amplificarea cursei înarmărilor. **F A**

3. În 1914 pe frontul sudic se confrunta Franța cu Austro-Ungaria. **F A**

4. România a intrat în conflictul mondial cu scopul eliberării teritoriilor din Austro-Ungaria locuite de români. **F A**

5. În urma bătaliei de la Turtucaia din armata română obține victoria. **F A**

**3.** Graficul de mai jos se referă la bilanțul celor 52 de luni de război, din perspectiva participării umane. Pe baza acestuia, răspundeți la cerințe; **20 Puncte**

Sursa: Philip J. Haythornthwaite, *The World War One Source Book;Arms and Armour*, 1993 apud Stan Stoica, Dragoș Sebastian Becheru, *Manual Istorie*, Clasa VIII, Editura Cd Press, 2019.

1. Precizați statul cu cei mai mulți militari mobilizați; **4 puncte**

2. Precizați statul cu cei mai mulți soldați răniți; **4 puncte**

3. Scrieți pe foaie statul cu cei mai puțini soldați răniți; **4 puncte**

4. Menționați câți soldați a mobilizat Rusia în acest război; **4 puncte**

5. Precizați la ce număr se ridică militarii mobilizați de către Austro-Ungaria. **4 puncte**

**Subiectul II 40 Puncte**

Citiți cu atenție textele de mai jos:

**A.** “Poporului german trebuie să i se asigure teritoriul existenței sale pe pământ... Oamenii de același sânge trebuie să aparțină unuia și aceluiași imperiu (Reich). Poporul german nu are dreptul să se angajeze într-o politică până în clipa când nu și-a adunat copii între granițele aceluiași stat. Atunci când teritoriul Reich-ului îi va cuprinde pe toți germanii și nu-și va mai putea permite să ofere acestora condiții decente de trai, numai atunci se va putea vorbi de dreptul moral, rezultat din drepturile poporului, de a dobândi teritorii străine. Plugul se va transforma în sabie și lacrimile războiului vor deveni pâinea zilnică a generațiilor următoare... În viitor, poporul nostru nu va obține teritorii, și prin urmare, mijloacele de trai ca pe o favoare datorată altor popoare, ci va trebui să le câștige prin puterea sabiei sale victorioase...

Dreptul la teritoriu devine datorie în cazul în care o mare națiune pare destinată să decadă dacă nu-și extinde posesiunile.” ( Adolf Hitler, *Mein Kampf*)

**B.** “Începînd din 1927, rămânând singurul stăpîn al puterii, Stalin abandonează "Noua Politică Economică". La sate începe colectivizarea agriculturii, însoţită de eliminarea nemiloasă a opozanţilor, fie că este vorba despre reprezentanţii ţărănimii înstărite (Kulak), care au profitat efectiv de întoarcerea parţială la economia de piaţă, fie de marea masă de mici agricultori care resping colectivizarea forţată (....) În acelaşi timp, noul stăpîn al URSS impune naționalizarea tuturor mijloacelor de producţie şi a schimburilor comerciale şi introduce în sistemul economic o planificare rigidă, orientată în mod prioritar către dezvoltarea industriei grele. Scopul este clar. Este vorba de instaurarea unei "societăţi fără clase sociale" şi de transformarea Uniunii Sovietice într-o mare putere industrială şi militară, capabilă în zece ani să ajungă din urmă Occidentul şi să relanseze procesul revoluţionar. ” (P. Milza, S. Bernstein, *Istoria Europei*)

**C.** “Regimul democrației liberale este fondat pe doi termeni ce pot părea antagoniști, acela de democrație care presupune participarea cetățenilor la viața publică și acela de liberalism care subînțelege garanția tuturor formelor de libertate (...) Cea mai bună expresie a acestei democrații pare să fie votul universal care permite tuturor cetățenilor adulți să își desemneze reprezentanții. Dar acest tip de democrație se vrea și liberală, pentru că ea are drept scop menținerea și apărarea libertăților individuale (...). Libertățile politice, libertatea presei, a întrunirilor, libertatea de conștiință, dreptul de a-și exprima în libertate opiniile, siguranța de a nu fi arestat fără motiv. (...) Libertatea economică e fondată pe ideea că economia se supune unor legi naturale și că statul nu trebuie să le perturbe prin intervenții care ar risca să le denatureze funcționarea. Liberalismul economic (...) se proclamă apărătorul celor două postulate de bază ale libertății economice: inițiativa individuală și proprietatea privată. Libertatea socială, strâns legată de libertatea economică, presupune că statul nu trebuie să intervină în raporturile dintre patroni și salariați”. (P. Milza, S. Bernstein, *Istoria secolului XX*)

Pornind de la aceste texte, răspundeți următoarelor cerințe:

1. Precizați secolul și deceniul la care face referire sursa B. **2 puncte**

2. Numiți din sursa A și B doi dictatori, menționând statele unde aceștia au condus. **6 puncte**

3. Precizați pe baza textului ce implică regimul politic menționat în sursa C. **6 puncte**

4. Menționați două informații din sursa A aflate în relație cauză-efect. **6 puncte**

5. Precizați pe baza textului ce apară Liberalismul economic. **6 puncte**

6. Scrieți 3 deosebiri între ideologiile totalitare de stânga și cele de dreapta. **8 puncte**

7. Scrieți 3 caracteristici ale democrației. **6 puncte**

**BAREM DE EVALUARE ȘI NOTARE**

* **Se punctează orice modalitate de rezolvare corectă a cerințelor.**
* **Nu se acordă fracțiuni de punct. Nu se acordă punctaje intermediare, altele decât cele precizate explicit în barem.**
* **Se acordă 10 puncte din oficiu. Nota finală se calculează prin împarțirea la 10 a punctajului total obținut pentru lucrare.**

**Subiectul** **I (50 puncte)**

1. Se acordă **câte 3 puncte** pentru fiecare răspuns corect ***15 puncte***

1-b; 2-c; 3-a; 4-b; 5-c;

1. Se acordă **câte 3 puncte** pentru fiecare răspuns corect ***15 puncte***

1-A; 2-A; 3-F; 4-A; 5-F;

1. Se acordă **20 de puncte** astfel:
2. Germania - 4p;
3. Rusia - 4p;
4. România - 4p;
5. 12.000.000 soldați (12 milioane soldați)- 4 p;
6. se acceptă orice valoare cuprinsă între 7.700.000 -7.900.000 soldați- 4p.

**Subiectul** **II (40 de puncte)**

Se acordă ***40 puncte*** desfășurate astfel:

1. **2 puncte** pentru *secolul XX (20)*, *deceniul III (3)*
2. **6 puncte** câte 1 punctpentrufiecare răspuns : *Adolf Hitler, Stalin, Germania, URSS*
3. **6 puncte** pentru precizarea următoare “*participarea cetățenilor la viața publică și acela de liberalism care subînțelege garanția tuturor formelor de libertate*”
4. **6 puncte** pentru scrierea oricărei relații cauză-efect stabilită între două informații selectate din sursa **A**, precizând rolul fiecăreia dintre aceste informaţii (cauză, respectiv efect)

**Exemple: Cauză**: *Atunci când teritoriul Reich-ului îi va cuprinde pe toți germanii și nu-și va mai putea permite să ofere acestora condiții decente de trai* și **efect**: *numai atunci se va putea vorbii de dreptul moral, rezultat din drepturile poporului, de a dobândii teritorii străine.* **SAU** **Cauză**: *În viitor, poporul nostru nu va obține teritorii, și prin urmare, mijloacele de trai ca pe o favoare datorată altor popoare* și **efect**: *ci va trebui să le câștige prin puterea sabiei sale victorioase...*

1. **6 puncte** pentru răspunsul: „*două postulate de bază ale libertății economice: inițiativa individuală și proprietatea privată”*
2. **8 puncte** pentru precizarea celor trei diferențe. Exemple:

***-*** *Ideologia totalitară de stânga desfințează proprietatea privată iar cea de dreapta menține proprietatea privată;*

***-*** *Ideologia totalitară de stânga are o economie contolată total de către stat iar cea de dreapta prevede o neintervenție a statului în economie;*

***-*** *Ideologia totalitară de stânga consideră burghezia inamic iar cea de dreapta o sprijină;*

***-*** *Ideologia totalitară de stânga este atee iar cea de dreapta susține Biserica catolică fasciști italieni;*

***-*** *Ideologia totalitară de stânga se sprijină pe proletariat iar cea de dreapta pe militari;*

7. **6 puncte** pentru scrierea a trei caracteristici. Exemplu: *Separarea puterilor în stat, vot universal, alegeri libere, pluripartidism, respectarea drepturilor și libertăților cetățenești, constituții*